૧૯૪૭નાં યુગલ ગીતોમાંથી મારી પસંદનાં યુગલ ગીતોને પસંદ કરવાનું કામ, પુરુષ કે સ્ત્રી સૉલો ગીતો કરતાં થોડું સહેલું પડ્યું, કેમકે ઘણાં ગીતો આ પહેલાં અનેક વાર સાંભળ્યાં હતાં. જોકે જે યુગલ ગીતો આ ચર્ચાની એરણે પહેલી જ વાર સાંભળ્યાં તેમાંથી પસંદ પડતાં ગીતો નક્કી કરવાનું થોડું મુશ્કેલ જણાયું કેમકે ઘણાં ગીતો પહેલી વાર સાંભળવાં ગમતાં હતાં, પણ બે ચાર વખત સાંભળવાથી જ ગમી જાય એવાં ગીતો પસંદ કરી નહોતાં શકાતાં.